ભાજપ હવે પ્રજા વચ્ચે હિંદુ પાકિસ્તાન મુદ્દાને જોરદાર હવા આપી શકે છે. ભાજપના નેતાઓએ શશિ થરૂરના નિવેદનને શરમજનક ગણાવ્યું છે અને કહ્યું કે કોંગ્રેસ વારંવાર હિંદુસ્તાનને નીચા દેખાડવાના પ્રયાસો કરે છે અને હંમેશાથી જ હિંદુઓનું અપમાન કરે છે. ભાજપના રાષ્ટ્રીય પ્રવક્તા સંબિત પાત્રાએ કહ્યું કે થરૂરના નિવેદન પર કોંગ્રેસ અધ્યક્ષે માફી માંગવી જોઈએ. થરૂરનું આ નિવેદન ભાજપ માટે તે રીતે ફાયદામંદ થઈ શકે છે જેવી રીતે 2014ની લોકસભા ચૂંટણી પહેલાં તત્કાલીન PM મનમોહન સિંહે નિવેદન આપ્યું હતું. મનમોહન સિંહે બે વાત કરી હતી જેમાં તેઓએ અલ્પસંખ્યકોને ઉદ્દેશીને કહ્યું હતું કે મોદીને PM બનાવવાથી દેશમાં લોહીની નદી વહેશે. સાથે જ તેઓએ કહ્યું હતું કે સંસાધનો પર સૌથી પહેલો અધિકાર અલ્પસંખ્યકોનો છે.